VIGAN CITY--Gapu ti sakit ti nakem ti saan a panangilugan ti maysa a lalaki kenkuana ket tinagbat-tagbat na ti karruba na idiay Quimmarayan Bantay, probinsya ti Ilocos Sur.
Nabigbig ti biktima a ni Balbino Briones Jr., agtawen ti uppat a pulo ket tallo, naasawaan ken maysa a mannalon kabayatan a nabigbig ti suspek a ni Efren Tabag agtawen ti tallo pulo ket uppat nga agpada nga agnaed ti nasao a lugar.
Segun ti report, napan da dagitoy nakiminatay ngem saan nga inlugan ti biktima ti suspek rason a nagsakitan ti nakem ti na.
Kabayatan na, agiinom ti biktima kadwa dagiti gagayyem na idi simangpet ti suspek a nakaiggem ti badang ket tinagbat-tagbat na ti biktima.
Naipan ti ospital ti biktima ngem naideklara a dead on arrival.
Kabayatan na, nakaibaloden idiay PNP-Bantay Jail ti suspek babaen ti tulong ni Quimmarayan Barangay Captain Alex Tabag.
ilo_Latn ilo_Latn ilo_Latn ilo_Latn ilo_Latn ilo_Latn